Віктар Смольскі: Натуральна, у мяне ёсьць дзьве ўлюбёныя гітары, якія я, дарэчы, практычна ніколі не важу ў турнэ. Гэта менавіта студыйныя гітары, на якіх я запісваю 70-80 адсоткаў усіх студыйных прац. Гэтыя інструменты ручной працы, зробленыя на замову асабіста для мяне (прычым даўно: адной гітары 15 гадоў, другой 10 гадоў) фірмай Seagull Guitars, унікальныя – ніхто ня ведае, чаму яны так выдатна і своеасабліва гучаць. Мо нейкія пупышкі на дрэвах правільна састыкаваліся з датчыкамі, і ў выніку атрымаліся геніяльныя інструменты, якія вельмі добра гучаць і іх немагчыма замяніць:) Гук вельмі спецыфічны і ўдалы і нейкім чынам нават характарызуе мяне – гэта маё гучаньне за апошнія 15 год. Дзякуючы гэтым інструментам я выпрацаваў свой непаўторны стыль гучаньня, таму, канешне ж, яны для мяне бескаштоўныя. Насьця Quende:Ці было такое, што, пераслухоўваючы свае старыя запісы, Вы саромеліся і маглі нават жахнуцца?